મારો અગાઉનો અનુભવ ખરાબ હતો. ‘કાઇટ્સ’ રિલીઝ થઈ ત્યારે એમાંથી મારો રોલ કપાયો એ જોઈને મને ખરેખર બહુ દુ:ખ થયું હતું. અનુરાગ બાસુ ફ્રેન્ડ હતો. જો તેણે મારો રોલ કાપવો હતો તો ઍટલીસ્ટ તેણે મને વાત કરવાની જરૂર હતી, જેથી હું એ માટે માનસિક રીતે તૈયાર રહું, પણ તેણે એવું કર્યું નહીં. મેં આ વિશે હૃતિક કે રાકેશ રોશન સાથે વાત પણ નહોતી કરી. ‘ક્રિશ ૩’ મને ઑફર થઈ ત્યારે સ્ક્રિપ્ટ વાંચ્યા વિના જ મેં મારા ભૂતકાળના અનુભવને ધ્યાનમાં રાખીને ફિલ્મની ના પાડી દીધી, પણ એ પછી પણ રાકેશ રોશન અને હૃતિક રોશન મારા પ્રત્યે પૉઝિટિવ હતા. ફિલ્મની ના પાડ્યાનો મને અફસોસ થઈ રહ્યો હતો અને એ જ સમયે રાકેશ રોશને મને ફરીથી ફિલ્મ માટે ઑફર કરી. મેં બીજો વિચાર કર્યા વિના ફિલ્મ માટે એ જ સમયે હા પાડી દીધી.